यूएईमाथि नेदरल्यान्ड्सको रोमाञ्चक जित
नेदरल्यान्ड्सले ट्वान्टी ट्वान्टी विश्वकपमा आइतबार यूएईमाथि ३ विकेटको रोमाञ्चक जित निकालेको छ । नेदरल्यान्ड्सले १ सय १२ रनको लक्ष्य पछ्याउने क्रममा संघर्ष गर्नु परेको थियो । जित पछ्याउने क्रममा उसले १९.५ ओभरमा ७ विकेट गुमाएर विजयी रन बनाएको हो । 
गेलोङ — नेदरल्यान्ड्सले ट्वान्टी ट्वान्टी विश्वकपमा आइतबार यूएईमाथि ३ विकेटको रोमाञ्चक जित निकालेको छ । नेदरल्यान्ड्सले १ सय १२ रनको लक्ष्य पछ्याउने क्रममा संघर्ष गर्नु परेको थियो । जित पछ्याउने क्रममा उसले १९.५ ओभरमा ७ विकेट गुमाएर विजयी रन बनाएको हो । यसका लागि म्याक्स ओ डोडले बनाएको २३ रन नै सर्वाधिक ठूलो व्यक्तिगत स्कोर रह्यो । प्रारम्भिक ब्याट्सम्यान डोडले १८ बलमा ३ चौका र १ छक्का प्रहार गरे । प्रतियोगिताको प्रारम्भिक चरणको समूह 'ए' मा प्राप्त यस जितपछि नेदरल्यान्ड्सको सुपर ट्वेल्भ्समा प्रवेशको सम्भावना जीवन्त बनेको छ । त्यस अगाडि पहिले ब्याटिङ गरेको यूएईले ८ विकेटमा १ सय ११ रन बनाएको थियो । त्यसमा मोहम्मद वासेनले सर्वाधिक ४१ रन बनाए । उनले १ चौका र २ छक्का प्रहार गरे । राम्रो सुरुआत लिए पनि ठूलो स्कोर भने बनाउन सकेन् । यूएईले अन्तिम २० रनमा ५ विकेट गुमाएको थियो । यसै समूहको पहिलो खेलमा श्रीलंका नामिबियाविरुद्ध पराजित रहेको थियो । प्रारम्भिक छनोटको समूह बी मा सोमबार वेस्ट इन्डिजले स्कटल्यान्ड तथा जिम्बावेले आयरल्यान्डको सामना गर्नेछ । प्रत्येक समूहको शीर्ष दुई स्थानमा रहने टिमले सुपर ट्वेल्समा प्रवेश गर्नेछ ।